Diari Oficial de la Generalitat Valenciana


Sumari del DOGV 7657, del 13-11-2015 (2015/9179)

RESOLUCIÓ de 6 de novembre de 2015, de la directora general de Cultura i Patrimoni, de concessió d'ajudes per a galeries d'art per la seua participació en fires d'art, d'acord amb l'Ordre 73/2015, de 25 de juny.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7657

Data del DOGV
:   13-11-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/9179


Data del document
:   06-11-2015

Organisme emissor
:   Conselleria d'Educació, Investigació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Investigació, Cultura i Esport
    * ajuda pública

RESOLUCIÓ de 6 de novembre de 2015, de la directora general de Cultura i Patrimoni, de concessió d'ajudes per a galeries d'art per la seua participació en fires d'art, d'acord amb l'Ordre 73/2015, de 25 de juny. [2015/9179]  
Per l'Ordre 73/2015, de 25 de juny, de la Conselleria d'Educació, Cultura i Esport, es van convocar ajudes per a galeries d'art per la seua participació en fires d'art i les bases per a la seua concessió (DOCV 7562, 02.07.2015).  
L'objecte d'aquestes ajudes és el suport a galeries d'art per la seua participació en fires d'art, tant nacionals com internacionals, celebrades entre el 16 de juny de 2014 i el 15 de juny de 2015.  
Una vegada finalitzat el termini de presentació de sol·licituds, esmena de deficiències i instruïts els corresponents expedients, es va constituir la Comissió Tècnica d'Avaluació el dia 6 d'octubre de 2015, que va efectuar la valoració de les sol·licituds presentades i va proposar la distribució d'aquestes ajudes. A la vista del seu informe, i d'acord amb la proposta de resolució del Servei de Coordinació d'Entitats Culturals, resolc:  
  
Primer  
Concedir, de conformitat amb les bases de la convocatòria, les ajudes econòmiques, en concepte de transferències corrents, a les galeries d'art que figuren en l'annex I per la quantia que s'hi determina i per un import global de 70.000,00 euros, que es finançaran a càrrec de la línia T7884000, programa 012 230 100.40.4, del pressupost de la Generalitat per a l'any 2015.  
  
Segon  
Desestimar les sol·licituds que figuren en l'annex II i pels motius indicats en cada cas.  
  
Tercer  
Donar publicitat a les subvencions concedides en compliment de l'article 18.1 de la Llei 38/2003, de 17 de novembre, General de Subvencions, i d'acord amb l'article 9 de la Llei 2/2015, de 2 d'abril, de la Generalitat, de Transparència, de Bon Govern i Participació Ciutadana de la Comunitat Valenciana.  
  
Quart  
Aquestes ajudes estan acollides al règim de minimis establit en el Reglament (CE) núm. 1407/2013, de 18 de desembre, de la Comissió (DOUE L 352/1, 24.12.2013), relatiu a l'aplicació dels articles 107 i 108 del TFUE a les ajudes de minimis.  
  
Cinqué  
El pagament de les ajudes es farà una vegada realitzada i justificada l'activitat, d'acord amb la sol·licitud presentada; la base 12 de l'Ordre 73/2015, de 25 de juny, per la qual es convoca el concurs públic per a la concessió d'ajudes per a galeries d'art per la seua participació en fires d'art; la Llei de Pressupostos de la Generalitat Valenciana per a 2015, i la present resolució de concessió.  
  
Sisé  
L'incompliment dels fins de la subvenció o d'algun dels supòsits previstos en la base deu produiran la revocació de la resolució, i serà exigible el seu reintegrament en cas de no fer-ho voluntàriament el beneficiari, i sense perjuí de les altres responsabilitats a què done lloc aquest incompliment.  
D'acord amb el que disposen els articles 107, 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, i 10, 17, i 46 de la Llei 29/1998, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:  
a) El recurs de reposició s'ha d'interposar davant de l'òrgan que ha dictat l'acte en el termini d'un mes a comptar de l'endemà de la notificació.  
b) El recurs contenciós administratiu s'ha de plantejar davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la notificació.  
  
València, 6 de novembre de 2015.- La directora general de Cultura i Patrimoni: Carmen Amoraga Toledo.  
  
  
  
ANNEX I  
Sol·licituds estimades  
  
Expedient Sol·licitant Objecte Import adjudicat  
GAL-01-15 Galeria Benlliure, SL Feriarte 2015, ArtMadrid 2015 10.038,63  
GAL-02-15 Galeria Alba Cabrera, SL Chaco Santiago de Chile, ArtMadrid 2015 6.343,54  
GAL-03-15 Espai Tactel (Ismael Chappaz Quintana) YIA Art Fair Paris, Summa Art Fair Madrid 3.939,17  
GAL-04-15 Espaivisor Valencia, SL Frieze Masters Londres, ArtBasel 11.032,75  
GAL-05-15 Rosa Mª Santos Díez (Galeria Rosa Santos) ARCO, Pulse Miami 9.722,28  
GAL-06-15 Adelantado Arts, SL ARCO 7.586,92  
GAL-07-15 Galeria Punto, SL ArtMadrid 2015, Summa Art Fair Madrid 9.428,84  
GAL-08-15 Mª de los Reyes Martínez Fuentes (Set Espai d'Art) Estampa Madrid, Context Miami 7.830,05  
GAL-10-15 Galeria Aural (Begoña Martínez Deltell) Summa Art FairMadrid, Chaco Santiago de Chile 4.077,83  
  
  
  
  
ANNEX II  
Sol·licituds desestimades  
  
Expedient Sol·licitant Objecte Motiu de la desestimació  
GAL-09-15 Galeria Cànem (Mª Pilar Dolz Mestre) Cuarto Público 2014, Art Libris 2015 Barcelona 1  
  
  
1. Desestimada segons informe de la Comissió Tècnica Avaluadora, per falta de disponibilitat pressupostària una vegada aplicats els criteris de prioritat de la base 8, en relació amb les bases 5 i 6.